23.5.2023
SL
Uradni list Evropske unije
L 135/57
(b) Izpiti za preverjanje osnovnega znanja so v skladu s standardom iz Dodatka II (ki se uporablja za licence kategorij A, B1, B2, B2L, B3 in C) ali Dodatka VIII (ki se uporablja za licence kategorije L) k tej prilogi in jih izvede: (1) organizacija za usposabljanje, odobrena v skladu s Prilogo IV (Del 147), ali (2) pristojni organ ali (3) za licence kategorije L druga organizacija, kot je dogovorjeno s pristojnim organom.
(c) Izpiti za preverjanje osnovnega znanja se opravijo v desetih letih pred vložitvijo zahtevka za licenco za vzdrževanje zrakoplova ali dodatka kategorije ali podkategorije k taki licenci.
Če v tem desetletnem obdobju izpiti za preverjanje osnovnega znanja niso bili opravljeni, lahko prosilec kreditne točke za opravljene izpite za preverjanje osnovnega znanja namesto tega pridobi v skladu s točko (d).
Zahteva desetletne veljavnosti se uporablja za vsak posamezen izpit iz modula, razen za izpite iz modulov, ki so bili že opravljeni kot del druge kategorije licence, ki je že bila izdana.
(d) Prosilec lahko pri pristojnem organu zaprosi za popolno ali delno odobritev kreditnih točk v skladu z zahtevami glede osnovnega znanja, in sicer za: (1) izpite za preverjanje osnovnega znanja, opravljene več kot deset let pred vložitvijo zahtevka za licenco za vzdrževanje zrakoplova (glej točko (c)); (2) katero koli drugo nacionalno tehnično usposabljanje in izpit, ki ju pristojni organ šteje za enakovredna ustreznim zahtevam glede osnovnega znanja iz te priloge.
Prosilec zagotovi dokaze o odobrenih kreditnih točkah s sklicem na poročilo o kreditnih točkah za opravljene izpite, ki ga odobri pristojni organ v skladu z Oddelkom B, Poddel E, te Priloge III (Del 66).
(e) Osnovno usposabljanje brez modulov 1 in 2 Dodatka I k tej prilogi se šteje za celotno osnovno usposabljanje, odobreno v skladu s Prilogo IV (Del 147) šele, ko prosilec pozneje na izpitu izkaže znanje iz teh modulov in mu pristojni organ odobri kreditne točke.
(f) Imetnik licence za vzdrževanje zrakoplova, ki zaprosi za dodatek druge kategorije ali podkategorije, z izpitom dopolni raven znanja, ki ustreza zadevnim predmetnim modulom v skladu z Dodatkom I (za licence kategorij A, B1, B2, B2L, B3 in C) ali Dodatkom VII (za licence kategorije L).
V Dodatku IV so navedeni moduli Dodatka I (za licence kategorij B1, B2, B2L, B3 in C) ali Dodatka VII (za licence kategorije L), potrebni za dodatek nove kategorije ali podkategorije k obstoječi licenci, izdani v skladu s to prilogo.“; (6)
točka 66.A.30 se spremeni: (a) v točki (a)(2b) se črtata drugi in tretji odstavek; (b) točke (a)(3), (4) in (5) se nadomestijo z naslednjim: „3. za kategorijo C v zvezi s kompleksnimi zrakoplovi na motorni pogon: (i)
tri leta izkušenj pri izvajanju pravic kategorije B1.1, B1.3 ali B2 kot podporno osebje ali hkrati kot podporno in potrditveno osebje v skladu s točko 145.A.35 Priloge II (Del 145) pri vzdrževalni organizaciji, ki se ukvarja s kompleksnimi zrakoplovi na motorni pogon, vključno z 12 meseci izkušenj kot podporno osebje za vzdrževanje v bazi, ali